32002D0986
L 344/20
JURNALUL OFÍCIAL AL UNIUNII EUROPENE
DECIZIA COMISIEI
din 13 decembrie 2002
de modificare a Deciziilor 2001/881/CE de stabilire a listei punctelor de control la frontieră desemnate pentru controalele veterinare ale animalelor și ale produselor animale care provin din țări terțe și 2002/459/CE de stabilire a listei unităților din rețeaua informatizată ANIMO
[notificată cu numărul C(2002) 4987]
(Text cu relevanță pentru SEE)
(2002/986/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 97/78/CE a Consiliului din 18 decembrie 1997 de stabilire a principiilor de bază ale organizării controalelor veterinare pentru produsele provenind din țări terțe și introduse în Comunitate (1), modificată ultima dată prin Decizia 2000/208/CE a Comisiei (2), în special articolul 6 alineatul (2),
având în vedere Directiva 91/496/CEE a Consiliului din 15 iulie 1991 de stabilire a principiilor care reglementează organizarea controalelor veterinare ale animalelor care sunt introduse în Comunitate din țări terțe și de modificare a Directivelor 89/662/CEE, 90/425/CEE și 90/675/CEE (3), modificată ultima dată prin Directiva 96/43/CE (4), în special articolul 6 alineatul (4),
întrucât:
(1)
Lista punctelor de control la frontieră desemnate pentru controlul veterinar al animalelor vii și al produselor animaliere provenind din țări terțe, aprobată prin decizia 2001/881/CE a Comisiei (5), modificată prin decizia 2002/455/CE (6), care indică numărul de unități din rețeaua ANIMO pentru fiecare punct de control la frontieră, trebuie actualizată pentru a ține seama în special de progresul realizat în unele state membre și de inspecțiile comunitare.
(2)
Prin urmare, lista unităților din rețeaua ANIMO din Decizia 2002/459/CE a Comisiei (7), care indică numărul de unități pentru fiecare punct de control la frontieră, trebuie actualizată astfel încât să reflecte schimbările intervenite și să rămână identică cu lista care figurează în Decizia 2002/881/CE.
(3)
Măsurile prevăzute de prezenta decizie sunt în conformitate cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Anexa la Decizia 2001/881/CE se înlocuiește cu textul din anexa I la prezenta decizie.
Articolul 2
Anexa la Decizia 2002/459/CE a Comisiei se modifică în conformitate cu anexa II la prezenta decizie.
Articolul 3
Prezenta decizie se adresează statelor membre.
Adoptată la Bruxelles, 13 decembrie 2002.